شه‌فه‌ق نيوز/ سه‌رچه‌وه‌يگ وه‌رپرس ئه‌منى باس له‌وه‌ كرد ره‌تڵيگ سه‌ربازى ئه‌مريكى روێ له‌ ناوچه‌ى سه‌وز له‌ ناوڕاس به‌غداى پايته‌خت كردگه‌.
سه‌رچه‌وه‌گه‌ وت: ئه‌و ره‌تڵ سه‌ربازيه‌ پيكهاتگه‌ له‌ 15 شاحنه‌ ك سه‌ياره‌يل هه‌مه‌ر سه‌ربازى هه‌ڵگرتنه‌ له‌ جوور(هامڤى) وه‌ل چه‌ك و ته‌مه‌نى ئه‌مريكى و دويه‌شه‌و ديره‌وه‌ختيگ روێ له‌ ناوچه‌ى سه‌ووز كردگه‌.
جى باسه‌، هه‌مان سه‌رچه‌وه‌ باس له‌وه‌يش كرد ئه‌و هيزه‌يل روێ له‌ ناوچه‌ى سه‌وز كردگه‌ وه‌ره‌و باڵيۆزخانه‌ى وڵاته‌يل يه‌كگرتگ ئه‌مريكا، وه‌لێ دى باس له‌وه‌ نه‌كرد ئه‌و ره‌تڵ سه‌ربازى ئه‌مريكيه‌ له‌ كاملاوه‌ هاتگه‌.
